Mestská časť Bratislava - Nové Mesto

Materiál na rokovanie
Miestneho zastupiteľstva
dňa 17.4.2012

Návrh

	Všeobecne záväzného  nariadenia, ktorým sa mení a dopĺňa VŠEOBECNE ZÁVÄZNÉ NARIADENIE mestskej časti Bratislava - Nové Mesto č. 1/1997 zo dňa 18. 3. 1997, ktorým sa vydáva PREVÁDZKOVÝ PORIADOK PRÍRODNÉHO AREÁLU KUCHAJDA, ako vyplýva zo zmien a doplnkov Všeobecne záväzného nariadenia mestskej časti Bratislava - Nové Mesto vyhláseného Všeobecne záväzným nariadením mestskej časti Bratislava - Nové Mesto č. 5/1999 zo dňa 29. 6. 1999, Všeobecne záväzným nariadením mestskej časti Bratislava - Nové Mesto č. 12/2000 zo dňa 10. 10. 2000, Všeobecne záväzným nariadením mestskej časti Bratislava - Nové Mesto č. 1/2001 zo dňa 17. 4. 2001, Všeobecne záväzným nariadením mestskej časti Bratislava - Nové Mesto  č. 3/2002 zo dňa 18. 6. 2002 a Všeobecne záväzným nariadením mestskej časti Bratislava - Nové Mesto č. 10/2008 zo dňa 16. 12. 2008.

Predkladá :							Materiál obsahuje :
Ing. Ľudovít Kollárik						1. Návrh uznesenia
Prednosta							2. Dôvodovú správu
3. Stanoviská komisií
4. Návrh VZN
5. Platné znenie VZN

Spracoval :
Ing. Ľudovít Kollárik                                                                              
prednosta                                                                                                       

Ing. Róbert Molnár
riaditeľ EKO podniku VPS
                                                                                                  
                                                                                             Stanovisko právnej skupiny:
                                                  súhlasné

                                                                        apríl 2012

N á v r h   u z n e s e n i a

Miestne zastupiteľstvo

s ch v a ľ u j e

Všeobecne záväzné nariadenie  č. …./2012 ktorým sa mení dopĺňa VŠEOBECNE ZÁVÄZNÉ NARIADENIE mestskej časti Bratislava - Nové Mesto č. 1/1997 zo dňa 18. 3. 1997, ktorým sa vydáva PREVÁDZKOVÝ PORIADOK PRÍRODNÉHO AREÁLU KUCHAJDA, ako vyplýva zo zmien a doplnkov Všeobecne záväzného nariadenia mestskej časti Bratislava - Nové Mesto vyhláseného Všeobecne záväzným nariadením mestskej časti Bratislava - Nové Mesto č. 5/1999 zo dňa 29. 6. 1999, Všeobecne záväzným nariadením mestskej časti Bratislava - Nové Mesto č. 12/2000 zo dňa 10. 10. 2000, Všeobecne záväzným nariadením mestskej časti Bratislava - Nové Mesto č. 1/2001 zo dňa 17. 4. 2001, Všeobecne záväzným nariadením mestskej časti Bratislava - Nové Mesto č. 3/2002 zo dňa 18. 6. 2002 a Všeobecne záväzným nariadením mestskej časti Bratislava - Nové Mesto č. 10/2008 zo dňa 16. 12. 2008.

- s pripomienkami
- bez pripomienok

2. Dôvodová správa
Navrhovanou zmenou VZN č. 1/1997 sa mení a dopĺňa nariadenie a jeho príloha - Prevádzkový poriadok prírodného areálu Kuchajda: 
•	upravuje sa prevádzková doba areálu,
•	doba jeho stráženia a riešenie organizovaných akcií rátajúcich s vodnou plochou,
•	poriadok pri organizovaní akcií v priestoroch amfiteátra
•	do nariadenia sa dopĺňa § o kontrole nariadenia

Doplnenie VZN
1. Navrhované znenie § 3
„Kontrola
Kontrolu dodržiavania tohto nariadenia, ukladanie a vyberanie pokút a prípadné oznámenie správnemu orgánu vykonávajú príslušníci Mestskej polície hlavného mesta Slovenskej republiky Bratislavy a poverení zamestnanci mestskej časti Bratislava - Nové Mesto.“
Navrhovanou úpravou sa jasne definuje kontrola dodržiavania nariadenia a oprávnené osoby kontroly.

Doplnenie prílohy VZN
1. Navrhované  znenie čl. 3 ods. 3:
„Prevádzková doba areálu Kuchajda je stanovená takto:
a) od 1.4.  do 30.4.  v čase od 7,00 hod do 21,30 hod
b) od 1.5   do 30.9  v čase od 6,00 hod do 22,30 hod
c) od  1.10.  do 31.3.  v čase od 7,00 hod do 20,30 hod“

Pôvodné znenie
3/ Prevádzková doba areálu Kuchajda je stanovená takto: 
január až marec od 7,30 hod. do 19,00 hod.
apríl až máj od 7,00 hod. do 20,00 hod.
jún až september od 6,00 hod. do 22,30 hod.
október až december od 7,30 hod. do 19,00 hod.
Navrhovanou úpravou sa predlžuje čas prevádzky areálu Kuchajda
- v apríli do 21,30 hod – predĺženie o 1,30 hod
-od októbra do marca do 20,30 hod – predĺženie o 1,30 hod.
Zároveň sa potvrdzuje  celoročná prevádzka areálu.

2. Čl. 5  písm. h navrhované znenie:
„ po skončení dennej prevádzkovej doby zabezpečí uzamknutie vchodov do areálu a stráženie areálu ďalšiu pol hodinu po skončení dennej prevádzkovej doby. Pre nočný lov sa vyhradzuje vstup do areálu od Tomášikovej ulici pri čínskej reštaurácií“

Pôvodné znenie
h/ po skončení dennej prevádzkovej doby zabezpečí uzamknutie vchodov do areálu a stráženie areálu ďalšie dve hodiny po skončení dennej prevádzkovej doby.
Navrhovanou úpravou sa nemení celková denná  doba stráženia a uzamknutia areálu.

3. Čl. 7 sa dopĺňa o písm. n v znení:
„vstupovať a zdržiavať sa  priestoroch hľadiska a samotného amfiteátra občanom rušiacim priebeh konania organizovaného podujatia.“
Navrhovanou úpravou sa rieši pravidelný problém výskytu asociálnych živlov, ktorí podnapití a zároveň aj svojim zovňajškom rušia priebeh podujatí v hľadisku amfiteátra, pred pódiom a aj na pódiu.
S touto úpravou súvisí aj úprava § 2 ods. 3 VZN č. 04/2009,  ktorá rieši požívanie alkoholických nápojov v hľadisku amfiteátra, pred pódiom počas organizovaných  podujatí.

4. Čl. 13 sa dopĺňa o odsek 2 v znení:
„Čl. 13 Rozsah vykonávania vodných športov
1)Na prírodnom kúpalisku Kuchajda sú zakázané všetky vodné športy okrem používania hydropédov.
2)Počas organizovaných akcií sa môžu vodné športy vykonávať len so súhlasom prevádzkovateľa areálu“

Pôvodné znenie
Čl. 13 Rozsah vykonávania vodných športov
Na prírodnom kúpalisku Kuchajda sú zakázané všetky vodné športy okrem používania hydropédov.
Navrhovaná úprava zavádza pre organizované akcie využiť aj vodnú plochu na vodné športy so súhlasom prevádzkovateľa areálu – EKO podniku VPS. Súbežne musí prevádzkovateľ areálu rešpektovať dobu vyhradenú na lov rýb.

3. Stanoviská komisií  
k návrhu Všeobecne  záväzného nariadenia mestskej  časti  Bratislava - Nové  Mesto  č. .../2012,
ktorým sa mení a dopĺňa Všeobecne záväzné nariadenie mestskej časti Bratislava - Nové Mesto č. 1/1997 zo dňa 18. 3. 1997, ktorým sa vydáva Prevádzkový poriadok prírodného areálu Kuchajda, ako vyplýva zo zmien a doplnkov VZN MČ B-NM vyhlásených VZN MČ B-NM č. 5/1999 zo dňa 29. 6. 1999, VZN MČ B-NM č. 12/2000 zo dňa 10. 10. 2000, VZN MČ B-NM č. 1/2001 zo dňa 17. 4. 2001, VZN MČ B-NM č. 3/2002 zo dňa 18. 6. 2002 a VZN MČ B-NM č. 10/2008 zo dňa 16. 12. 2008 

Komisia                   : FINANČNÁ, PRE SPRÁVU A NAKLADANIE S MAJETKOM  MČ
Zasadnutie dňa          : 21. 3. 2012
Účasť - prítomní          : Bielik,  Ágoston,  Augustinič, Galamboš, Pfundtner, Vereš, Kulcsár, Kudroň, Liptáková, Petríková,
           - neprítomní    : Rybáriková, 
           - ospravedlnení : Winkler, Hudec, 
Stanovisko komisie   : berie materiál na vedomie s pripomienkami:
1.	v dôvodovej správe bod. Č. 3 Čl. 8 písm. n) – zmeniť Čl. 8 na Čl. 7
2.	v dôvodovej správe bod č. 3 Čl. 8 písm. n) vymeniť resp. doplniť znenie
„podnapitý stav“ za spojenie „aby nerušil priebeh akcie občanmi napr. Pod vplyvom alkoholu, omamných látok – takýto občania aby boli vykázaní“.
3.  v dôvodovej správe bod č. 4 Čl.13 bod 2) – aby veta začínala „Vodné športy sa môžu vykonávať len so súhlasom prevádzkovateľa areálu.“

Komisia                   : SOCIÁLNYCH VECÍ A BÝVANIA
Zasadnutie dňa          : 19. 3.  2012
Účasť - prítomní       :  Bartoš,  Gašpierik, Margolien, Mikulec, Fiam, Kaducová, Manzalová
           - neprítomní    : -
            - ospravedlnení : Ferenczyová, 
Stanovisko komisie   : odporúča schváliť bez pripomienok

Komisia                   : ÚZEMNÉHO PLÁNOVANIA, URBANIZMU a VÝSTAVBY
Zasadnutie dňa         :  21. 3. 2012
Účasť - prítomní        :  Novitzky, Rácz, Bánska, Jackuliak, Dúžeková, Mikuš
          - neprítomní    :  Korček, Lukáč,
           - ospravedlnení  :  -
Stanovisko komisie   : odporúča predložiť materiál na rokovanie MR bez pripomienok

Komisia           : DOPRAVY, ŽIVOTNÉHO PROSTREDIA a OCHRANY VEREJNÉHO PORIADKU
Zasadnutie dňa          : 19. 3. 2012
Účasť: - prítomní       : Jánošová, Dubček, Debnár, Križanová, Nemetzová
           - neprítomní    : 
           - ospravedlnení  : Bobák, Feješ,
Stanovisko komisie    : odporúča predložiť materiál na rokovanie MR s pripomienkami:
1.	v návrhu v dôvodovej správe čl. 3 ods. 3 písm. b)  upraviť prevádzkovú dobu do 22,00 hod., (nie do 22,30 hod.)
2.	doplniť do vybavenie areálu Kuchajda časomieru – osadiť hodiny
3.	zvážiť možnosť návrtu k výberu vstupného do areálu Kuchajda, pričom výber vstupného by bol zabezpečená SBS, z dôvodu, že areál navštevujú aj neprispôsobiví občania 

Komisia                  : PRE KULTÚRU, MLÁDEŽ. ŠPORT, VOĽNÝ ČAS a INFORMAČNÉ SYSTÉMY
Zasadnutie dňa          : 20. 3. 2012
Účasť - prítomní          :  Arvayová,   Norovský,  Jánošová,  Bačiak-Masaryková, Haliaková, Tenková, Zápražný
           - neprítomní    : -
           - ospravedlnení : -
Stanovisko komisie   : s pripomienkami:
1.	zvýšenie kontroly neprispôsobivých občanov a psov na Kuchajde
2.	zabezpečiť kontakt na mestskú políciu pre bufety s občerstvením
3.	sankcionovať aj bufetárov v prípade zákazníka so psom

Komisia                   : PRE ŠKOLSTVO a VZDELÁVANIE
Zasadnutie dňa          : 19. 3.  2012
Účasť – prítomní       : Vítková, Ágoston, Sládek, Lukáčová,  Hanes, Varga
          -  neprítomní    : -
            - ospravedlnení  : Szusčík,  
Stanovisko komisie   : berie materiál na vedomie

Miestne rada na svojom rokovaní 27.3.2012 prerokovala návrh nariadenia a stanoviská komisií.
Odporučila  rešpektorvať návrh komisie finančnej pre správu a nakladanie s majetkom a v prílohe
nariadenia čl.7 písm. n   prijať v znení: 
„vstupovať a zdržiavať sa  priestoroch hľadiska a samotného amfiteátra občanom rušiacim priebeh konania organizovaného podujatia.“
Právna skupina odporučila návrh nariadenia rozšíriť o § 3 Kontrola nariadenia.

4.Návrh VZN
Všeobecne záväzné nariadenie  č. …./2012 ktorým sa dopĺňa Všeobecne záväzné nariadenie mestskej časti Bratislava - Nové Mesto č. 1/1997 zo dňa 18. 3. 1997, ktorým sa vydáva Prevádzkový poriadok prírodného areálu Kuchajda, ako vyplýva zo zmien a doplnkov VZN mestskej časti Bratislava - Nové Mesto vyhlásených VZN mestskej časti Bratislava - Nové Mesto č. 5/1999 zo dňa 29. 6. 1999, VZN mestskej časti Bratislava - Nové Mesto č. 12/2000 zo dňa 10. 10. 2000, VZN mestskej časti Bratislava - Nové Mesto č. 1/2001 zo dňa 17. 4. 2001, VZN č. 3/2002 zo dňa 18. 6. 2002 a VZN mestskej časti Bratislava - Nové Mesto č. 10/2008 zo dňa 16. 12. 2008.

Miestne zastupiteľstvo mestskej časti Bratislava - Nové Mesto podľa § 15 ods. 2 písm. a/ zákona Slovenskej národnej rady č.377/1990 Zb. o hlavnom meste SR Bratislave v znení neskorších predpisov a podľa článku 18 ods.4 písm. a) a článku 28 písm. m) Štatútu hlavného mesta Slovenskej republiky Bratislavy sa uznieslo na tomto všeobecne záväznom nariadení.

Čl. 1
Všeobecne záväzné nariadenie mestskej časti Bratislava - Nové Mesto č. 1/1997 zo dňa 18. 3. 1997, ktorým sa vydáva Prevádzkový poriadok prírodného areálu KUCHAJDA sa mení takto:

1. Navrhované znenie § 3
Kontrola
Kontrolu dodržiavania tohto nariadenia, ukladanie a vyberanie pokút a prípadne oznámenie správnemu orgánu vykonávajú príslušníci Mestskej polície hlavného mesta Slovenskej republiky Bratislavy a poverení zamestnanci mestskej časti Bratislava - Nové Mesto.

2. pôvodný § 3 sa  prečíslováva  na § 4

3.V prílohe VZN č. 1/1997  Prevádzkového poriadku prírodného areálu Kuchajda
Čl. 3. ods. 3 znie:
„Prevádzková doba areálu Kuchajda je stanovená takto:
a) od 1.4.  do 30.4.  v čase od 7,00 hod do 21,30 hod
b) od 1.5  do 30.9  v čase od 6,00 hod do 22,30 hod
c) od  1.10.  do 31.3.  v čase od 7,00 hod do 20,30 hod“

4.V prílohe VZN č. 1/1997  Prevádzkového poriadku prírodného areálu Kuchajda
Čl. 5  písm. h znie:
„ Po skončení dennej prevádzkovej doby zabezpečí uzamknutie vchodov do areálu a stráženie areálu ďalšiu pol hodinu po skončení dennej prevádzkovej doby. Pre nočný lov sa vyhradzuje vstup do areálu od Tomášikovej ulici pri čínskej reštaurácií“

5.V prílohe VZN č. 1/1997  Prevádzkového poriadku prírodného areálu Kuchajda
Čl. 7 sa dopĺňa o písm. n v znení:
„vstupovať a zdržiavať sa  priestoroch hľadiska a samotného amfiteátra občanom rušiacim priebeh konania organizovaného podujatia.“

6.V prílohe VZN č. 1/1997  Prevádzkového poriadku prírodného areálu Kuchajda

Čl. 13 znie:
„Čl. 13 Rozsah vykonávania vodných športov
1)Na prírodnom kúpalisku Kuchajda sú zakázané všetky vodné športy okrem používania hydropédov.
2)Počas organizovaných akcií sa môžu vodné športy vykonávať len so súhlasom prevádzkovateľa areálu“

Čl. 2
1/ Všeobecne záväzné nariadenie bolo schválené Miestnym zastupiteľstvom mestskej časti Bratislava - Nové Mesto dňa ...........uznesením č. .............
2/ Zmeny alebo doplnky tohto nariadenia a Prevádzkového poriadku prírodného areálu Kuchajda možno urobiť len všeobecne záväzným nariadením.
3/ Všeobecne záväzné nariadenie nadobúda účinnosť pätnástym dňom od jeho vyvesenia na úradných tabuliach.
4/ Starosta mestskej časti Bratislava - Nové Mesto sa splnomocňuje vydať úplné znenie Všeobecne záväzného nariadenia č. 1/1997, ktorým sa vydáva Prevádzkový poriadok prírodného areálu Kuchajda v znení neskorších VZN.

Mgr. Rudolf Kusý
starosta
Bratislava ..................

5. Platné znenie VZN
Mestská časť Bratislava - Nové Mesto
S T A R O S T A  mestskej časti Bratislava - Nové Mesto
 v y h l a s u j e úplné znenie 
	Všeobecne záväzného nariadenia mestskej časti Bratislava - Nové Mesto č. 1/1997 zo dňa 18. 3. 1997, ktorým sa vydáva Prevádzkový poriadok prírodného areálu Kuchajda, ako vyplýva zo zmien a doplnkov VZN mestskej časti Bratislava - Nové Mesto vyhlásených VZN mestskej časti Bratislava - Nové Mesto č. 5/1999 zo dňa 29. 6. 1999, VZN mestskej časti Bratislava - Nové Mesto č. 12/2000 zo dňa 10. 10. 2000, VZN mestskej časti Bratislava - Nové Mesto č. 1/2001 zo dňa 17. 4. 2001, VZN č. 3/2002 zo dňa 18. 6. 2002 a VZN mestskej časti Bratislava - Nové Mesto č. 10/2008 zo dňa 16. 12. 2008.

Miestne zastupiteľstvo mestskej časti Bratislava - Nové Mesto podľa § 15 ods. 2 písm. a/ zákona Slovenskej národnej rady č.377/1990 Zb. o hlavnom meste SR Bratislave v znení neskorších predpisov a podľa článku 18 ods.4 písm. a) a článku 28 písm. m) Štatútu hlavného mesta Slovenskej republiky Bratislavy sa uznieslo na tomto všeobecne záväznom nariadení.

§ 1  Úvodné ustanovenia
/1/ Všeobecne záväzné nariadenie /ďalej len "nariadenie"/, ktorým sa vydáva Prevádzkový poriadok prírodného areálu Kuchajda mestskej časti Bratislava - Nové Mesto, upravuje práva a povinnosti fyzických a právnických osôb zdrvujúcich sa v areáli, ako aj pôsobnosť organizácie EKO - podniku verejnoprospešných služieb, ktorá prírodný areál Kuchajda spravuje a prevádzkuje.
/2/ Prevádzkový poriadok prírodného areálu Kuchajda uvedený v prílohe nariadenia tvorí jeho neoddeliteľnú súčasť, je platný pre celý areál, ktorý tvorí vodná plocha jazera Kuchajda, hnuteľný a nehnuteľný majetok, flóra a fauna na priľahlých pozemkoch ohraničených plotom.

§ 2  Sankcie
/1/ Starosta môže právnickej osobe alebo fyzickej osobe oprávnenej na podnikanie, ktorá poruší toto nariadenie uložiť pokutu podľa osobitného predpisu. 1)
/2/ Porušenie tohto nariadenia fyzickou osobou sa posudzuje ako priestupok podľa osobitného predpisu. 2)

§ 3  Záverečné ustanovenia
/1/ Zmeny alebo doplnky tohto všeobecne záväzného nariadenia a Prevádzkového poriadku prírodného areálu Kuchajda možno urobiť len všeobecne záväzným nariadením.
/2/ Všeobecne záväzné nariadenie mestskej časti Bratislava -Nové Mesto č. 1/1997 bolo schválené Miestnym zastupiteľstvom mestskej časti Bratislava - Nové Mesto dňa 18. 3. 1997 uznesením číslo II/17/05 a účinnosť nadobudlo dňa 1. 5. 1997.
/3/ Všeobecne záväzné nariadenie mestskej časti Bratislava - Nové Mesto č. 5/1999 bolo schválené Miestnym zastupiteľstvom mestskej časti Bratislava - Nové Mesto dňa 29. 6. 1999 uznesením číslo 4/10 a účinnosť nadobudlo dňa 23. 7. 1999.
/4/ Všeobecne záväzné nariadenie mestskej časti Bratislava - Nové Mesto č. 12/2000 bolo schválené Miestnym zastupiteľstvom mestskej časti Bratislava - Nové Mesto dňa 10. 10. 2000 uznesením číslo 12/22 a účinnosť nadobudlo dňa 31. 10. 2000.
/5 Všeobecne záväzné nariadenie mestskej časti Bratislava - Nové Mesto č. 1/2001 bolo schválené Miestnym zastupiteľstvom mestskej časti Bratislava - Nové Mesto dňa 17. 4. 2001 uznesením číslo 15/11 a účinnosť nadobudlo dňa 7. 5. 2001.
/6/ Všeobecne záväzné nariadenie mestskej časti Bratislava - Nové Mesto č. 3/2002 bolo schválené Miestnym zastupiteľstvom mestskej časti Bratislava - Nové Mesto dňa 18. 6. 2002 uznesením číslo 22/14 a účinnosť nadobudlo dňa 6. 7. 2002.
/7/ Všeobecne záväzné nariadenie mestskej časti Bratislava - Nové Mesto č. 10/2008 bolo schválené Miestnym zastupiteľstvom mestskej časti Bratislava - Nové Mesto dňa 16 12. 2008 uznesením číslo 14/09.6 a účinnosť nadobudlo dňa 1. 1. 2009.

Príloha : Prevádzkový poriadok prírodného areálu Kuchajda.

Ing. Richard F r i m m e l
starosta 

Bratislava 31. 12. 2008

___________
1) zákon SRN č. 369/1990 Zb. o obecnom zriadení v znení neskorších predpisov
2) zákon SNR č. 372/1990 Zb. o priestupkoch v znení neskorších predpisov

Príloha ku VZN MČ B-NM č. 1/1997
PREVÁDZKOVÝ PORIADOK  prírodného areálu K U C H A J D A

Čl. 1  Prírodný areál Kuchajda
/1/ Prírodný areál Kuchajda /ďalej len areál/ tvorí vodná plocha jazera Kuchajda, hnuteľný a nehnuteľný majetok, flóra a fauna na priľahlých pozemkoch k jazeru ohraničených plotom.
/2/ Areál je miestom verejným a verejnosti prístupným za podmienok uvedených v tomto prevádzkovom poriadku.

Čl. 2  Správca a prevádzkovateľ
Správcom a prevádzkovateľom areálu je EKO podnik verejnoprospešných služieb Halašova 20, 832 90 Bratislava, IČO: 491 870 organizácia mestskej časti Bratislava - Nové Mesto /ďalej len správca a prevádzkovateľ/.

Čl. 3  Prevádzková doba
/1/ Areál je verejnosti prístupný celoročne za podmienok dodržania pravidiel stanovených v tomto prevádzkovom poriadku.
2/ Prevádzkovú dobu kúpaliska v areáli Kuchajda a poskytovanie s tým súvisiacich služieb stanovuje starosta. 
/3/ Prevádzková doba areálu Kuchajda je stanovená takto: 
január až marec od 7,30 hod. do 19,00 hod.
apríl až máj od 7,00 hod. do 20,00 hod.
jún až september od 6,00 hod. do 22,30 hod.
október až december od 7,30 hod. do 19,00 hod.

Čl. 4  Vstupné a poplatky
zrušený

Čl. 5  Práva a povinnosti správcu a prevádzkovateľa
Správca a prevádzkovateľ areálu :
a/ vykonáva a zabezpečuje správu, údržbu a prevádzku celého majetku v areáli /lavičiek, odpadových nádob, trávnatých plôch a porastov, spŕch, prezliekární, verejných hygienických zariadení, plotov a brán, osvetlenia a elektroinštalácie, detských preliezok, pieskovísk, ihrísk plážového volejbalu, lehátok, pódia a pod./, 
b/ vyhradí priestor vodnej plochy na kúpanie a zabezpečí vodnú záchrannú a zdravotnú službu,
c/ zabezpečí poriadkovú službu počas prevádzky prírodného kúpaliska,
d/ spolupracuje s orgánmi štátnej správy a samosprávy pri dozore nezávadnosti vody a hygieny, ďalej s orgánmi policajného zboru a mestskej polície pri zabezpečovaní verejného poriadku,
e/ uzatvára zmluvy o prenájme časti pozemku na poskytovanie služieb a prevádzku atrakcií a pod., 
f/ za dohodnutých podmienok zabezpečuje technické a materiálne vybavenie na konanie spoločenských, kultúrnych a športových podujatí,
g/ v areáli zabezpečuje informačné, oznamovacie a zákazové tabule a zariadenia. 
h/ po skončení dennej prevádzkovej doby zabezpečí uzamknutie vchodov do areálu a stráženie areálu ďalšie dve hodiny po skončení dennej prevádzkovej doby.

Čl. 6  Práva a povinnosti návštevníkov areálu
Návštevníci areálu sú povinní:
a/ zdržať sa akéhokoľvek konania a činnosti, ktorá obmedzuje a ruší ostatných návštevníkov alebo nájomníkov v okolitých obytných domoch,
b/ udržiavať poriadok, čistotu a hygienu,
c/ rešpektovať pokyny správcu a prevádzkovateľa, pracovníkov vodnej záchrannej a zdravotnej služby a príslušníkov polície,
d/ deti do 8 rokov areál môžu užívať len v sprievode rodiča alebo inej dospelej osoby.

Čl. 7 V prírodnom areáli Kuchajda je zakázané
V záujme nerušeného užívania areálu, zabezpečenia bezpečnosti osôb, zdravia, hygieny a ochrany majetku je návštevníkom v celom areáli zakázané :
a/ kúpať sa mimo vyhradený priestor,
b/ vodiť, vpúšťať a vnášať psov a iné zvieratá do areálu po celý rok,
c/ znečisťovať areál a vodnú plochu,
d/ vchádzať a parkovať motorovými vozidlami mimo vyhradené parkovacie plochy,
e/ stanovať a zakladať oheň,
f/ poškodzovať terénne úpravy, zeleň, flóru a faunu, informačné, oznamovacie a zákazové tabule, lavičky, odpadové nádoby a ich držiaky, plážové lehátka, detské preliezky, pieskoviská, ihriská, verejné hygienické zariadenia, ploty a brány, sprchy a plážové prezliekárne, osvetlenie, pódium a pod., 
g/ počas prevádzky prírodného kúpaliska je zakázaný rybolov na celej vodnej ploche,
h/ odkladať predmety ktoré by mohli spôsobiť ujmu na zdraví mimo miest na to určených,
i/ odkladať odpad mimo smetné nádoby,
j/ vzbudzovať verejné pohoršenie /napr. nudizmom, opitosťou, výtržníctvom, znečisteným odevom  a pod./,
k/ jazdiť na bicykli, okrem detí predškolského veku v doprovode osoby staršej ako 15 rokov,
l/ jazdiť na kolieskových korčuliach.
m/ vstupovať a zdržiavať sa osobám vzbudzujúcich pohoršenie.

Čl. 8 Prevádzkovatelia obchodných zariadení, atrakcií, organizátori a účinkujúci
/1/ Prevádzkovateľom obchodného zariadenia alebo atrakcie /ďalej len prevádzkovateľ/ je fyzická alebo právnická osoba, s ktorou správca a prevádzkovateľ areálu uzatvoril zmluvu na poskytovanie obchodu, služieb alebo atrakcie.
/2/ Prevádzkovateľ obchodných zariadení a atrakcií je povinný :
a/ počas doby nájmu prevádzkovať obchod, služby a atrakcie, v rozsahu dohodnutých podmienok so správcom a prevádzkovateľom areálu,
b/ obchod, služby a atrakcie poskytovať v súlade s platnými právnymi predpismi, zásadami hygieny a bezpečnosti osôb,
c/ v prevádzke umiestniť cenníky, váhy a registračné pokladnice na viditeľnom mieste,
d/ podávať nápoje výlučne v nesklenených pohároch a obaloch, 
e/ nepretržite udržiavať poriadok a čistotu pri svojom obchodnom zariadení alebo prevádzkovanej atrakcii. 
/3/ Organizátorom alebo účinkujúcim je právnická, alebo fyzická osoba, ktorá správcovi a prevádzkovateľovi areálu poskytuje sprostredkované služby. 
/4/ Prevádzkovatelia obchodných zariadení, atrakcií, organizátori a účinkujúci pri spoločenských, kultúrnych a športových podujatiach môžu vojsť motorovými vozidlami mimo odstavnú plochu najkratšou vzdialenosťou k prevádzkovanému zariadeniu alebo poriadanej akcii, len na čas nevyhnutne potrebný na vyloženie a naloženie tovaru, atrakcií, náčinia alebo propagačného materiálu.

Čl. 9 Základné údaje o vode na kúpanie
V lokalite vyhradenej vodnej plochy je umiestnená informačná tabuľa pre vyznačovanie teploty vzduchu a vody a stožiar pre vyvesovanie vlajok.
Na prevádzkových tabuliach je zverejnené poučenie o výstražných vlajkách a to :
- biela vlajka - voľný vstup do vody,
- červená vlajka - nebezpečie pri vstupe do vody,
- čierna vlajka - zákaz vstupu do vody alebo povinnosť okamžitého výstupu z vody.
Bezpečnosť kúpajúcich je zabezpečená dodávateľsky dennou plavčíckou službu na troch stanovištiach nepretržite od 9,45 -18,00 hodiny.

Čl. 10 Spôsob a frekvencia sledovania kvality vody
Odbery vzoriek vody sa vykonávajú na žiadosť správcu v miestach s najvyššou koncentráciou kúpajúcich jedenkrát za 14 dní.

Čl. 11 Okamžitá a denná kapacita kúpaliska
Kapacita kúpaliska je určená tak, aby na jednu osobu pripadlo najmenej 25 m2 vodnej plochy na kúpanie a 6 m2 voľnej oddychovej plochy. Vodná plocha na kúpanie je vyhradená bójami na vodnej hladine. 

Čl. 12 Spôsob zabezpečovania a poskytnutia prvej pomoci
Pre poskytovanie prvej pomoci je vyhradená prevádzková miestnosť, vybavená skrinkou na prvú pomoc a prostriedkami na poskytnutie prvej pomoci a pred lekárskej pomoci s tým, že prvú pomoc poskytuje dodávateľsky firma s oprávnením na poskytovanie týchto služieb.

Čl. 13 Rozsah vykonávania vodných športov
Na prírodnom kúpalisku Kuchajda sú zakázané všetky vodné športy okrem používania hydropédov.

Čl. 14 Sankcie
Za porušenie prevádzkového poriadku môže byť uložená sankcia podľa § 2 Všeobecne záväzného nariadenia mestskej časti Bratislava - Nové Mesto č. 1./1997 a ďalších právnych predpisov.

Ing. Richard Frimmel
starosta